ད་སྔ་ང་ཚོས་མ་ཐོས་ཤིང་མ་རིག་པའི་གནས་ཚུལ་ཁག་ཅིག་བོད་མོ་ཞིག་གིས་ང་ཚོའི་མིག་མདུན་དུ་བླུགས་ཡོད་དེ།བུད་མེད་དེ་མདོ་སྨད་ཕྱོགས་ཀྱི་ས་གནས་ཁག་ཅིག་ཏུ་ཕྱིན་ཏེ་གཏེར་ཁ་བསྔོག་འདོན་བྱས་དང་བྱེད་བཞིན་པའི་གནས་ཚུལ་རྒྱུས་ལོན་བྱས་པ་ལྟར་ན།མཛོད་དགེ་ཉིན་མ་འབྲོང་ཁོག་གི་གསེར་རྐོ་རུ་ཁག་དང་པོ།གསེར་རྐོ་རུ་ཁག་གཉིས་པ།རུ་ཁག་གསུམ་པས་ལོ་རེར་གསེར་རྒྱ་མ་ལྔ་བརྒྱ་རེ་ལེན་གྱི་ཡོད་པ་དང་།ཨ་སྒོར་༤༣༢༣༡་༨༢གསེར་རྐོ་རུ་ཁག་བཞི་བ།གསེར་རྐོ་རུ་ཁག་ལྔ་བ།འབྲོང་ཁོག་ས་འོག་གཏེར་རྐོ་ཁང་།གུར་ཁོག་གི་གསེར་རྐོ་ལས་ཁུངས་གསུམ་པར་ལས་བཟོ་བ་མི་བཞི་བརྒྱ་ལྷག་དང་ལོ་རེར་གསེར་བརྒྱ་མ་སུམ་བརྒྱ་ལྷག་ལེན་གྱི་ཡོད་བཀོད་འདུག་ལ།ཀ་ཧྭེའི་གསེར་རྐོ་ས།ཀླུ་ཆུའི་གསེར་གཏེར་ཁུལ།འབོ་རའི་གསེར་གཏེར་ཁུལ།བླ་བྲང་།མཛོ་དགེ་ཉིན་མ་ས་དཀར་གསེར་དང་ཟངས་སོགས་བསྔོགས་པ་དང་བསྔོག་བཞིན་པ།སྔོག་རྒྱུ་ཡིན་པ་སོགས་མིག་མཐོང་ལག་པས་བྲིས་ཏེ་བཀྲམས་པ་སོགས་ནི་གཟི་བརྗིད་ཅིག་དང་དཔའ་རྟགས་ཤིག་ཅི་ལ་མིན།